## МОӨЖ-ң орындау және тапсыру кестесі

|  |  |  |  |  |  |
| --- | --- | --- | --- | --- | --- |
| **№** | Тақырыптың атауы | МӨЖ  тапсыр-малары | Ұсынылатын әдебиет | Бақылау түрі | Апта |
| **1.** | Кіріспе | Түсінік беру | Оқу-әдістемелік кешенде | Үй жұмысы | 1 |
| **2.** | Этникалық және этномәдени процестердің теориялық мәселелері | Сызба мен кесте | Оқу-әдістемелік кешенде | Үй жұмысы | 2 |
| **3.** | Қазақстандағы халықтардың демографиялық көрсеткіштері | Анықтамалар-мен жұмыс | Оқу-әдістемелік кешенде | Ағымды | 3 |
| **4.** | Қазақстан халқының этникалық ала-құла (мозаикалық) құрамы | Реферат | Оқу-әдістемелік кешенде | Үй жұмысы | 4 |
| **5.** | Қазақстандағы көші-қон процестер. | Дәріс конспектісі | Оқу-әдістемелік кешенде | Үй жұмысы | 5 |
| **6.** | Тәуелсіздік жылдары Қазақстанға жақын және алыс шет елдерден қазақтардың қайтып оралуы | Реферат | Оқу-әдістемелік кешенде | Аралық бақылау | 6 |
| **7.** | Қазақстандағы қазіргі кездегі этнотілдік жағдай | Анықтамалар-мен жұмыс | Оқу-әдістемелік кешенде | Үй жұмысы | 7 |
| **8.** | Қазақстандағы бір ұлтты отбасылардың этникалық аспектілері | Дәріс конспектісі | Оқу-әдістемелік кешенде | Үй жұмысы | 8 |
| **9.** | Қазақстандағы ұлт-аралас отбасылардың этникалық аспектілері | Реферат | Оқу-әдістемелік кешенде | Үй жұмысы | 9 |
| **10.** | Ұлт-аралас отбасыларынан шыққан жастардың этникалық идентификациясы | Сызба мен кесте | Оқу-әдістемелік кешенде | Ағымды | 10 |
| **11.** | Қазақстандағы некенің бұзылуы | Картамен жұмыс | Оқу-әдістемелік кешенде | Үй жұмысы | 11 |
| **12.** | Отбасындағы мәдениеттің дәстүрлер мен наным-сенімдердегі сақталу формалары | Сызба мен кесте | Оқу-әдістемелік кешенде | Үй жұмысы | 12 |
| **13.** | Қазақстандағы түрлі этностардың халықтық, күнтізбелік, діни мерекелері мен ойындары | Реферат | Оқу-әдістемелік кешенде | Үй жұмысы | 13 |
| **14.** | Қазақстандағы шағын этностардың ұлттық-мәдени орталықтары | Эссе жазу | Оқу-әдістемелік кешенде | Аралық бақылау | 14 |
| **15.** | Қазақстан халықтарының Ассамблеясы | Дәріс конспектісі | Оқу-әдістемелік кешенде | Үй жұмысы | 15 |

**МОӨЖ-ДІҢ ҚЫСҚАША МАЗМҰНЫ**

**№1. Кіріспе (2 сағ.).**

Курстың мақсат-міндеттерін анықтау. Негізгі атаулар, түсініктер, әдістер мен әдістемелер.

*Деректер.* Этнографиялық дерек, факт, шындық: фактілердің репрезентативті жүйесін құру мәселесі. Ресми мекемелердің (статистикалық, мұрағат, деректі т.б.) материалдары. Мерзімді басылымның материалдары. Далалық этнография материалдары. Этносоциологиялық зерттеулердің мәліметтері.

*Тарихнама.* Қорытылған теориялық-әдістемелік зерттеулер: философиялық, социологиялық, тарихи- әдістемелік. Жалпы тарихи және тарихи-мәдени зерттеулер. Этнографиялық және этносоциологиялық зерттеулер.

Этникалық қауымдастықтардың географиялық саналуандығы, тарихи-этнографиялық аймақтар және олардың топтастырылу рангілері мен ерекшеліктері. Тарихи-этнографиялық бірлестіктердің типологиясы.

Этностың жүйелі параметрі, этникалық қауымның құрылымдылығы. Этногенетикалық интерпретация.

**№ 2. Этностың теориялық мәселелері (2 сағ.)**

Этнос теориясы мәселелері және этникалық, этномәдени процестердің ерекшелігі.

*Этностың примордиалистік теориясы.*Примордииализмнің филосо-фиялық және дүниетанымдық негізі. Этникалық объективті мәлімет ретінде адамзат тарихындағы алғашқы (примордиалистік) тұрақтылық. Примордиализмнің теориялық көздері (И.Гредер, Ш.Монтескье, Ф.Ратцель, Г.Бокль), М.Вербердің әлеуметтік теориясы.

*Этностың биоәлеуметтік концепциясы*. Л.Н.Гумилевтің этнос концепциясындағы биоәлеуметтік түсінігі. Этногенез - тірі зат, биохимиялық энергиясының этностың тарихи қызметіне және этномәдени энергиясына трансформациялануы. Этногенездің негізгі тарихи типтері. Этносфера ұғымы.

*Этностың әлеуметтік–тарихи концепциясы.* Ю.В Бромлейдің этнос теориясы. Этносқа тән белгілірі мен компоненттері. “Этникалық мәдениет” және “этнос мәдениеті” ұғымы. Этнос “этникалық-этноәлеуметтік организм” ретінде.

*Этностың синергетикалық концепциясы.* Синергетика – күрделіліктің жоғарғы деңгейіндегі бірізділік емес тепе-теңсіздік жүйесінде өзін өзі басқару үрдісін зерттейтін ғылым. Этносты біркелкі емес синергетикалық жүйе ретінде қарастыру. Этникалық жүйенің бірізділік емес ұғымы, оның кооперативтігі, этникалық құрылымның икемділігі.

*Этностың ақпараттық концепциясы.* Әлемдік этнологияда этникалықтың инструменталисттік тәсіліне Н.Н. Чебоксаров пен С.А. Арутюновтың этностың ақпараттық концепциясын қосуы. Ақпараттық байланыстардың әр түрлі (синхрондық, диахрондық) қатынас формалары түрінде болуы. Ақпараттың түрлі жолдар арқылы (тілдік қатынас көмегімен көрсету, еліктеу) берілуі.

*Этникалық зерттеудегі инструменталистік және конструктивистік тәсілдері*. Этникалық бірлік топ мүддесінің орындалу құралы, саяси күресте жұмылуы (Н.Глезер, Д.Моинихэн). Этникалық қауым - “топ мүддесі”, “жұмылдыру тобы” (Р.Джексон). Этникалық сана саяси күш ретінде (У.Конор). Ұлтшылдықтың этномәдени және азаматтық түрі, ұғымдары.

Ұлттар және ұлтшылдық “белгісіз қауымдастық” ретінде (Б.Андерсон). Этнос – белгілі бір топтың және тұлғаның мәдени дәстүрге енген ұқсастық формасы ретінде (Э.Эриксон). Э.Геллнердің “Ұлттар және ұлтшылдық” кітабының басты идеясы. Ұлтшылдық саяси қауымдастықтың реконцептуализациялық механизмі ретінде (Р.Бурдье). Этникалық бірлестік - өзара әлеуметтік байланыс нәтижесі ретінде (Э.Хобсбаум). Этнос - метафора ретіндегі феномен (В.Тишков).

**№ 3. 1959-1999 ж.ж. Қазақстандағы халықтардың демографиялық көрсеткіштері (2 сағ.)**

1959, 1970, 1979, 1989, 1999 жылдардағы Халықаралық санақ және ҚР Статистикалық агенттігінің Қазақстан халықтары жөніндегі мәліметтері. Қазақстандағы халықтардың ұлттық құрамының өзгеруі. Республика халқының негізгі демографиялық көрсеткіштерін жалпы, сондай-ақ этникалық аспектіде талдау. Басым этностар (қазақтар, орыстар, украиндар, өзбектер, немістер, татарлар, ұйғырлар және т.б.). Шағын және аз этностар. Туу, өлу, табиғи өсу. Қазақстандықтардың орташа өмір сүру жасы. Халықтың ұдайы өсуінің этникалық аспектілері. Көрсетілген көрсеткіштердің түрлі этностардың өмірімен, мәдениетімен және тұрмысымен байланысы.

**№ 4. Қазақстан халқының этникалық ала-құла (мозаикалық) құрамы (2 сағ.)**

Республика халқының этникалық құрылымы бойынша таралуы мен орналасуы. Қазақ (Батыс, Оңтүстік Қазақстан, Жетісу), орыс, украин және неміс (Солтүстік, Орталық және Шығыс Қазақстан) халықтары мекендейтін басым аймақтар. Аймақтар, облыстар және аудандар бойынша халықтың этникалық құрылымының динамикасы. Саны жағынан басым этностардың орналасу ерекшеліктері. Ауыл және қала тұрғындарының орналасуы. Жастық және жыныстық құрылымы. Олардың көші-қон процестеріне және халық өсіміне байланысты өзеріп отыруы. Балалық жас (0-12 жас), жасөсперім (13-16 жас), өндірістік немесе еңбекке жарамды жас (16-60 жас), кәрілік жас (60-тан жоғарыдағылар). Олардың Қазақстандағы пайыздық көрсеткіштері. Урбанизация мен нарықтық қарым-қатынастардың халықтың орналасуы мен жылжуына әсері.

**№ 5. 1959-1999 ж.ж. Қазақстандағы көші-қон процестері (2 сағ.)**

Көші-қон қозғалыстарының ерекшеліктері және олардың халық құрамының өсуімен байланысы. Көші-қонның негізгі себептері мен факторлары. Көші-қон бағыттары: қала-қала, қала-ауыл, ауыл-ауыл, ауыл-қала. Көші-қон квотасы, көші-қон үлестемесі. Агломерациялардағы маятниктік көші-қон. Мемлекетаралық, облысаралық, ауданаралық көші-қон ағымдары және олардың этникалық ерекшеліктері. 1950-1970 ж.ж. көші-қон саясатындағы асыра сілтеулер. Қазақстаннан неміс, еврей, грек, орыс және т.б. этностардың эмиграциясының себептері. 1997 ж. 13 желтоқсанда қабылданған „Халықтың көші-қоны туралы” Қазақстан Республикасы Заңы.

**№ 6. Тәуелсіздік жылдарындағы Қазақстандағы нығаюы және этноинтеграциялық процестердің дамуы (2 сағ.)**

Қазақ диаспорасының теориялық-практикалық анықтамасы. Қазақ диаспорасының теориялық-практикалық анықтамасы. Қазақ даспорасының қалыптасу кезеңдері. Ұлттық территориялық межелу және олардың зардаптары. Қазақ диаспорасы мен ирреденттерінің саны мен орналасуы. Саяси-әеуметтік статусы. Қазақ диаспорасы мен ирредентерінің дәстүрлі тіршілік көзі жүйесі. Тұрмысы мен мәдениетіндегі дәстүрлі элементтердің сақталуы мен өзгеруі.

Қазақ-оралмандарының Монғолиядан, Түркиядан, Ираннан, Қытайдан және Орталық Азия республикаларынан тарихи отанына оралуы. Оралмандарды орналастырудағы мемлекеттік билік органдарының, қоғамдық ұйымдардың көмегі мен қолдаулары. Оралмандарға қатысты мемлекет саясаты. Табыстары мен проблемалары. Қазақтардың І-ші дүниежүзілік құрылтайы.

**№ 7. Қазақстандағы қазіргі кездегі этнотілдік жағдай (2 сағ.)**

*Тіл - мәдениеттің бір бөлігі.* Әр түрлі тілдердің таралуы. Тіл – этностардың өмір тіршілігінің: қоғамдық, саяси, мәдени, өндірістік, тұрмыстық, отбасылық т.б. салаларындағы маңызды қатынас құралы. Республикадағы этнотілдік процестердің факторлары, бірлік пен көптүрлілік.

*Ана тілі.* Ана тілдің этникалық және этнопсихологиялық мәндегі қызметі. Ана тілінің қызмет етуіндегі жалпы және ерекше жақтары. Тіл этникалық мәдениеттің, этникалық өзіндік ерекшелігінің сақтау және дамыту факторы мен құралы ретінде. Біртілділік. Республикада 127 тілдің болуы.

*Қостілділіктің және көптілділіктің таралуы*. Қазақ-орыс, ұлттық-қазақ, ұлттық-орыс қостілділігі. Үштілділік: ұлттық-қазақ-орыс. Көптілділік: ұлттық-қазақ-орыс-өзге ұлттық және т.б. Қазақстан Республикасындағы тіл саясаты. Жетістіктер мен мәселелер.

**№ 8. Қазақстандағы бір ұлтты отбасылардың этникалық аспектілері (2 сағ.)**

*Отбасы құрылымының этномәдени ерекшеліктері.* Отбасын сыныптау және типтеу мәселелері. Отбасының жалпы саны, ұрпақтар саны, балалылық, туысқандық, жақындық деңгейі мен сипаты, этникалық тиістілік. Отбасы құрылымының әлеуметтік және этникалық анықтаушылары. Ерлі-зайыпты одақтардың құрылымы мен сипаты. Моногамиялық отбасы, оның қарапайым және күрделі формалары. Неке құрудағы жеті атаға дейін өз ортасында қыз алыспау, яғни экзогамия заңына негізделген жоралар, тектестік жақындықты ұмытпаушылық.

*Отбасы ішіндегі қатынастар*. Отбасылық құндылықтар. Отбасы рөлдерін бөлу. Отбасындағы ердің, әйелдің, балалардың және ата-ананың жағдайы мен орны. Ер және әйел рольдерінің этникалық белгілері бойынша бағалануы. Авторитарлық және эгалитарлық отбасылар. Туыстық қарым-қатынастар, туыстық жүйе және туысқандар арасындағы өзара көмек. Мәселен, қыз ұзату, келін түсіру сияқты қуаныш кезінде, немесе кісісі өлген үйге аза салу, оның жетісі, қырқы, жүзі және жылын берудегі көмек көрсету әдетінің сақталуы. Туыстыққа байланысты қалыптасқан атаулар: өз елі, нағашы жұрты, қайын жұрты. Достық, жолдастық және көршілік байланыстар. Қонақ қабылдау дәстүрі. Бос уақытын отбасылық және қоғамдық формаларда өткізудегі этникалық сәттер.

**№ 9. Қазақстандағы ұлт-аралас отбасылардың этникалық аспектілері (2 сағ.)**

Ұлт аралас некедегі отбасылардың үлесі. Қазақстанның түрлі аймақтарындағы ұлт ралас некенің деңгейі мен динамикасы және олардың әлеуметтік-этникалық әсерлері. Мұндай некелердің этномәдени процестердегі орны. Әр түрлі этностар мен ұрпақтардың балама некеге тұруға көзқарасы. Қазақстанда некелесуден туындайтын құқықтар мен міндеттер „Неке және отбасы туралы” (24.12.1998 ж. қабылданған, 24.12.2001 ж. өзгертулер мен түзетулер енгізілген) заңымен реттелуі.

**№ 10. Ұлт-аралас отбасыларынан шыққан жастардың этникалық идентификациясы (2 сағ.)**

Мәселенің қоғамдағы қойылуы. Кеңес дәуірі кезіндегі бір және көпэтникалық ортада ұлт-аралас отбасылардан шыққан жасөспірімдердің тиістілігін және ерекшеліктерін анықтау. Республика және оның жекелеген аймақтары көлеміндегі шығыс славян, еуропа, түркі тектес және т.б. этностар бойынша статистикалық көрсеткіштер. Бұл процеске Қазақстан Республикасының мемлекеттік егемендік алуының және қазақтардың титулдық этносына айналуының ықпалы.

**№ 11. Қазақстандағы некенің бұзылуы (2 сағ.)**

Бір ұлтты және ұлт аралас отбасыларындағы ажырасу мәселелері. Тұрақсыз отбасылардың этникалық құрамы, динамикасы және некенің ұзақтығы. Бір ұлтты және ұлттық-аралас отбасылардағы ажырасудың себептері, факторлары және зардаптары. Оларға қоғамның көзқарасы. Бір және көпэтникалық елді-мекендердегі, аудандардағы және қалалардағы әр түрлі этностар мен ұрпақтардың ажырасуға көзқарастары.

**№ 12. Отбасындағы мәдениеттің дәстүрлер мен наным-сенімдердегі сақталу формалары (2 сағ.)**

Халықтық дәстүрлер, салттар және рәсімдер. Дәстүр мен діннің адамдарға әдет-ғұрыптық өмір циклы жүйесі арқылы әсер етудегі рөлі. Олардың этностардың ішкі қарым-қатынасын және ұлттық ерекшеліктерін сақтауға ықпалы.

Жаңа дәстүлер мен салттар. Олардың қоғамдағы әлеуметтік-этникалық, психологиялық, тәрбиелік және т.б. тұлғаның дүниетанымын қалыптастырып, рухани адамгершілік құндылықтарын нығайтуға бағытталған қызметтері. Революциялық, күрес, еңбек, азаматтық, отбасылық дәстүрлердің нығаюы. Салт-дәстүрлердің синкретизмі.

Халықтық-дәстүрлік және жаңа отбасылық-тұрмыстық және өзге ғұрыптардың өзара қатынасының ерекшелігі.

**№ 13. Қазақстан Республикасының түрлі этностарының халықтық, күнтізбелік, діни мерекелері мен ойындары (2 сағ.)**

Халықтық, күнтізбелік және діни мерекелердің, ойындардың түрлі этникалық орталарда таралу сипаты. Осының бәрін “қабылданған” және этникалық дәстүрлер призмасы арқылы қайта пайымдау.

Түрлі тарихи дәуірлердегі қазақтар мен өзге де байланыстағы этностардың мерекелері, ойын-сауықтары. Мереке, ойын-сауықтардың қоғамдық, әлеуметтік, ғұрыптық, салттық және т.б. қызметтері.

Отбасылық-туыстық мерекелер мен салтанаттар. Наурыз. Діни мерекелер (оаза-айт, құрбан-айт) және т.б.

Әскери және ат үстіндегі спорттық ойындар. Жастар және балалар ойын-сауықтары.

**№ 14. Қазақстандағы шағын этностардың ұлттық-мәдени**

**орталықтары (2 сағ.)**

XVIII ғасырдан XX ғасырдың ортасына дейінгі аралықта Қазақстан территориясында шағын этностардың пайда болу процесі. Ресейдің Европалық бөлігінен көшіп келген этностардың стихиялы, өз еркімен, жоспарлы қоныстануы; Еділ бойы мен Кавказдағы жекелеген этностардың мәжбүрлік түрде депортациялануы. Қазақстанның көп ұлтты мемлекетке айналуы. Жүзден аса ұлт өкілдерінен тұратын көпұлтты тәуелсіз Қазақстан Республикасындағы ұлтаралық қатынастың дамуы.

XX ғасырдың 80-ші жылдардың аяғы мен 90-шы жылдардың басында республикада 34 ұлттық-мәдени орталықтар Қазақстан Республикасының қоғамдық және аймақтық бірлестіктер жөніндегі Конституциясы мен Заңдарына сәйкес өз қызметтерін жүргізуі. Бұл орталықтардың негізгі мақсаттары мен міндеттері – тіл мен мәдениеттің жаңғыруы, тарихи Отанымен байланысы, басқа көршілес этностардың мәдениеті мен тілін дамытуға көмектесу, республиткамызда қолайлы ұлт аралық қарым-қатынастарды туғызу. Көрсетілген орталықтардың өз ұлтының мүддесін қорғаудағы күнделікті қызметі. Ұлттық-мәдени орталықтардың қызметтеріндегі қиыншылықтар мен шешілмеген мәселелер, олардың шешілу жолдарын қарастыру.

**№ 15. Қазақстан халықтарының Ассамблеясы (2 сағ.)**

1992 ж. елімізідң Президенті Н.Ә.Назарбаевтың Тәуелсіздіктің бір жылдығына арналған Қазақстан халықтарының бірінші форумындағы алға тартқан Қазақстан халықтарының Ассамблеясын құру туралы идеясы. Қазақстан халықтары Ассамблеясы ҚР Президенті қарамағындағы консультативті-кеңестік ұйым ретінде. Оның 1995 ж. 1 наурызда ҚР Президенті Жарлығымен бекітілуі. Ассамблея шешімінің кеңестік сипаты. Ассамблеяның Республика Президентінің бекітуімен ұлттық-мәдени орталық, ардагерлер мен өзге тұлғалар кеңесі өкілдерінен құрылуы. Оның мақсаты мен міндеті. Ассамблея кеңесі. Ассамблея қызметін қаржыландыру. Аталмыш ұйымның қызметінің негізгі нәтижелері.

Республика Конститутциясына 2007 ж. енгізілген өзгерістер және Қазақстанның сайланған жаңа мәжілісінен Ассамблея мүшелеріне 9 орын бөлінуі. Облыс орталықтарындағы шағын Ассамблеялардың қызметі.